CELEX: 32013R0242
Language: sk
Date: 2013-03-18 00:00:00
Title: Vykonávacie nariadenie Komisie (EÚ) č. 242/2013 z  18. marca 2013 , ktorým sa stoosemdesiatydeviatykrát mení nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným so sieťou al-Káida

19.3.2013   
            
            
               SK
            
            
               Úradný vestník Európskej únie
            
            
               L 75/25
            
         VYKONÁVACIE NARIADENIE KOMISIE (EÚ) č. 242/2013
   z 18. marca 2013,
   ktorým sa stoosemdesiatydeviatykrát mení nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným so sieťou al-Káida
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 881/2002 z 27. mája 2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným so sieťou al-Káida (1), a najmä na jeho článok 7 ods. 1 písm. a) a písm. b) a článok 7a ods. 5,
   keďže:
   
               (1)
            
            
               V prílohe I k nariadeniu (ES) č. 881/2002 sa uvádza zoznam osôb, skupín a subjektov, na ktoré sa podľa uvedeného nariadenia vzťahuje zmrazenie finančných prostriedkov a hospodárskych zdrojov.
            
         
               (2)
            
            
               Dňa 12. marca 2013 sankčný výbor Bezpečnostnej rady OSN rozhodol o vymazaní jednej fyzickej osoby zo zoznamu osôb, skupín a subjektov, na ktoré by sa malo vzťahovať zmrazenie finančných prostriedkov a hospodárskych zdrojov, po zvážení žiadosti tejto osoby o odstránenie jej mena zo zoznamu a súhrnnej správy ombudsmana vypracovanej podľa rezolúcie Bezpečnostnej rady OSN č. 1904 (2009).
            
         
               (3)
            
            
               Lotyšsko požiadalo, aby boli adresy jeho príslušných orgánov zmenené.
            
         
               (4)
            
            
               Prílohy I a II k nariadeniu (ES) č. 881/2002 by sa preto mali zodpovedajúcim spôsobom zmeniť,
            
         PRIJALA TOTO NARIADENIE:
   Článok 1
   Nariadenie (ES) č. 881/2002 sa mení takto:
   
               (1)
            
            
               Príloha I sa mení v súlade s prílohou I k tomuto nariadeniu.
            
         
               (2)
            
            
               Príloha II sa mení v súlade s prílohou II k tomuto nariadeniu.
            
         Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 18. marca 2013
      
         
            Za Komisiu v mene predsedu
         
         
            riaditeľ útvaru pre nástroje zahraničnej politiky
         
      
   
   
      (1)  Ú. v. ES L 139, 29.5.2002, s. 9.
   
      PRÍLOHA I
      Príloha I k nariadeniu (ES) č. 881/2002 sa mení takto:
      Pod nadpisom „Fyzické osoby“ sa vypúšťa tento záznam:
      
         „Mamoun Darkazanli [alias a) Abu Ilyas; b) Abu Ilyas Al Suri; c) Abu Luz; d) Abu Al Loh; e) Abu Ylias]. Adresa: Uhlenhorster Weg 34, Hamburg, 22085 Nemecko. Dátum narodenia: 4.8.1958. Miesto narodenia: Damask, Sýria. Štátna príslušnosť: a) Sýria; b) Nemecko. Číslo cestovného pasu: 1310636262 (nemecký cestovný pas, jeho platnosť sa skončila 29.10.2005). Národné identifikačné číslo: 1312072688 (nemecký preukaz totožnosti, jeho platnosť sa skončila 29.10.2005). Ďalšie informácie: meno otca je Mohammed Darkazanli. Meno matky je Nur Al-Huda Sheibani Altgelbi. Dátum zaradenia do zoznamu podľa článku 2a ods. 4 písm. b): 17.10.2001.“
      
   
   
      PRÍLOHA II
      Príloha II k nariadeniu (ES) č. 881/2002 sa mení takto:
      Adresa pod nadpisom „Lotyšsko“ sa nahrádza takto:
      
         
                     „Latvijas Republikas Ārlietu Ministrija
                  
               
                     K.Valdemāra iela 3
                  
               
                     Rīga LV-1395, Latvija
                  
               
                     Tel.: +371 67 016 201
                  
               
                     Fax: +371 67 828 121
                  
               
                     mfa.cha@mfa.gov.lv
                  
               
                     Noziedzīgi iegūtu līdzekļu legalizācijas novēršanas dienests
                  
               
                     Raiņa bulvāris 15
                  
               
                     Rīga LV-1050, Latvija
                  
               
                     Tel: +371 67 044 430
                  
               
                     Fax: +371 67 324 497
                  
               
                     kd@kd.gov.lv“